เรื่องร้องเรียน (ถนน) วันที่ 2023-06-24 03:42:54 — แขวงบางชัน เขตคลองสามวา กรุงเทพมหานคร
สวัสดีค่ะ เมื่อวันเสาร์ที่ 17 มิ.ย. 2566 ผ่านมามีการสอบสัมภาษณ์ครูกรณีพิเศษหรือที่เรียกกันว่าโครงการครูช้อนและมีการประกาศผลสอบมาแล้วเมื่อวันศุกร์ที่ 23 มิ.ย. 2566 อยากทราบหลักเกณฑ์ที่แน่นอนของการตัดสินการสัมภาษณ์ค่ะว่ามาจากอะไร เพราะหากทาง กทม. เน้นย้ำเกี่ยวกับบุคลิกภาพ จิตวิญญาณและจรรยาบรรณความเป็นครูแล้วผู้ที่ผ่านการสอบสัมภาษณ์มีการไว้หนวดเครา ย้อมสีผมสีทอง แบบนี้แล้วขัดต่อหลักเกณฑ์การสอบสัมภาษณ์หรือไม่ นอกจากนี้อยากทราบว่าเกรดสามารถเป็นสิ่งที่บ่งชี้ความสามารถในการเป็นครูได้มากน้อยเพียงใด เพราะคนที่เข้าสอบจำนวนไม่น้อยพยายามอดทนและร่ำเรียนมาตลอดระยะเวลา 5-4 ปี แต่กลับมาตัดสินใจเพียงแค่ 10 นาทีด้วยการพูดคุยกับกรรมการที่ไม่รู้จักเราและกรรมการบางท่านไม่ถามเกี่ยวกับความเป็นครูเลย แค่ให้ร้องเพลงแล้วเพลงเป็นเพลงของศิลปินที่กรรมการชื่นชอบก็สามารถตัดสินให้ผ่านได้ หรือแม้แต่ผู้ที่สอบผ่านไม่มีการเตรียมตัวเรื่องแฟ้มสะสมผลงานและแผ่นพับมาเลยก็สามารถผ่านได้ ถ้าหากเป็นเช่นนั้นจะให้นำแฟ้มสะสมผลงานหรือแผ่นพับมาประกอบการสอบสัมภาษณ์เพื่ออะไร เพราะคนที่ตั้งใจและรักในวิชาชีพนี้ ขยันอดทนร่ำเรียนมาจนจบ ตั้งใจมาสอบ ตั้งใจทำแฟ้ม ตั้งใจทำแผ่นพับ พร้อมทุ่มเทแรงกายแรงใจเพื่อพัฒนานักเรียน คนเหล่านี้เขาจะรู้สึกยังไง เพราะฉะนั้นรบกวนชี้แจงเกณฑ์การสอบให้ฟังเพื่อความกะจ่างด้วยค่ะ ที่ผ่านมาโคตวต้าอาชีวะที่เปิดโอกาสให้เด็กอาชีวะมาสอบเพื่อบรรจุข้าราช กทม ยังมีการสอบข้อเขียน ถ้าใครสอบได้ถึงไปต่อในรอบสัมภาษณ์ (มีการคัดเกรด เหมือนกันกับครูช้อน) นอกจากนี้โครงการครูคืนถิ่น ของสพฐ ก็เป็นอีกโครงการหนึ่งที่มีการสอบสัมภาษณ์ โดยที่ต้องผ่านข้อเขียนและทดสอบภาษาอังกฤษก่อนเช่นเดียวกัน ถ้าหากเป็นแบบนี้เป็นสิ่งที่ยอมรับและตรวจสอบได้ค่ะ  แต่ครั้งนี้รับไม่ได้กับผลการตัดสินและเมื่อเห็นทั้งการเตรียมตัวและบุคลิกภาพของผู้ผ่านด้วยแล้วคิดว่าไม่สมเหตุสมผลเลยค่ะ จึงรบกวนสำนักการศึกษาชี้แจงโดยด่วนถึงหลักเกณฑ์​ในการเลือกครั้งนี้​ หากมีเหตุและผลที่เพียงพอจะยอมรับไว้ค่ะ